Sófocles

Sófocles (Kolóno, 496 a. C.-Aténa, 406 a. C.) ha'e akue peteĩ ñe'ẽpapára tembiasyeta oñoha'ãngáva ohaíva Gyrésia Ymaguare pegua. Ohai va'ekue tembiapo ko ára peve ojeikuaaitéva, ha'éva Antígona ha Édipo mburuvichavete, ko Sófocles ojejuhu, Esquilo ha Eurípides yképe, tembiasyeta oñoha'ãngáva Gyrésia pegua haihára tuichavéva apytépe. Opaite hembiapokue retakuégui, 7 ñe'ẽpoty oĩmbaitéva añoite hembýva, umíva niko mba'etuichaitéva Gyrésia Ymaguare ñe'ẽporãhaipyrépe.

Sófocles heñói Kolónome, tava'i Aténa aguĩva, ary 497 térã 496 a. C., hogaygua mba'ehetáva. Sófilo ra'y, peteĩ ñe'ẽpapára. Peteĩ imbo'ehára ha'e akue Lampro, ombo'e va'ekue chupe jeroky ha líra ñembopu. Omenda Nicóstrata rehe, omomemby va'ekue ita'ýra Iofonte, omba'apo va'ekue avei tembiasyeta oñoha'ãngáva haihára ramo. Orekóvo 50 ary, Sófocles iñakãraku peteĩ kuña viru rupive oporenóva, Teóride Sición peguáva. Ha'e omomemby Aristón, ha upe ita'ýra Sófocles pe Karia'y, haihára herakuã porãva. Aranduka hérava Suda he'i Sófocles ita'ýra hetave hague, mbohapy ambuéva, jepémo ndojeikuaái mávapa umíva.

Ojeikuaa ohaihague amo 123 térã 130 ñe'ẽpoty, aranduka ha moñe'ẽrã. Heta omba'apo avei hetã ñesãmbyhýpe, mburuvicha'i, ñorairõhára ha pa'i ramo. Omano amo ary 406 térã 405 a. C.

Omano riremi, ñe'ẽpapára Frínico ohai chupe peteĩ ñemomorã:

Omano rire, oñemomba'e guasu chupe peteĩ "éroe" ramo (kuimba'e hekokatúva), ha ojehero chupe Dexio.Sófocles: Tragedias, introducción de Luis Alberto de Cuenca. Madrid: EDAF (2008), ISBN 978-84-7166-738-0.Sófocles: Tragedias; introducción de José S. Lasso de la Vega. Madrid: Gredos (1992), ISBN 84-249-0099-5.

 Tembiasyeta oñoha'ãngáva 
 Édipo rehegua 
 Edipo mburuvichavete
 Edipo Kolónome
 Antígona

 Ambuéva 
 Áyax
 Las Traquinias
 Electra
 Filoctetes
 Anfiarao (ndojejuhupái)
 Epígonos (ndojejuhupái)
 Los rastreadores (ndojejuhupái)

 Mandu'apy 

Ñemohenda:Tekove Gyrésia Ymaguare pegua